Sociologia

La Sociologia [soθjulʊˈɦia] es la céncia que estudia al sel umanu en socieá. Se trata duna desciplina moerna i se ramea en otrus campus el envestiageru científicu.

El apricaeru el métodu científicu pal desenreliu las leis que goviernan lo social hizu que naciera una nueva céncia que analizara lo que Durkheim llamó hechus socialis que se produzin de horma incoscienti entre los miembrus duna socieá.

 Nombri 
La parabra sociologia hue acuñá pol filósofu Auguste Comte en 1824. El términu rescrei del aljetivu latinu socium “compañeru”, en tantu siguiol de lo común, i el elimentu conpositivu griegu -logia, de λόγος “razón”. Assinque la Sociologia es el conocimientu a tentu lo social.

 Definicion 
La Sociologia es la céncia qu’estuya la socieá umana i las relacionis socialis enos destintus espetus que estu portea, encluyendu el entaramau, grupus, estitucionis socialis i la acion social que arranca de las própias pressonas. Assinque los sociólogus trebajan nel envestigaeru los fenómenus socialis lo mesmu enas sus repercusionis ena socieá que nel indivíduu, huricheandu nel manaeru d’essus hechus i enas sus muacionis. Están en cata la desencultacion las situacionis socialis, diendu espricaeras i reflessionis. Quantis que destapan las custionis que crian los hechus socialis, la Sociologia puei entrevinil muandu la realiá por mé del aportamientu el conocimientu destraiu.

 Sociólogus 
Hundaoris
 Herbert Spencer.
 Karl Marx.
 Ferdinand Tönnies.
 Émile Durkheim
 Georg Simmel
 Vilfredo Pareto
 Max Weber

Huncionalismu
 Talcott Parsons
 Robert K. Merton

Sociologia crítica nortiamericana 
 Charles Wright Mills

Sociologia dramatúrgica
 Erving Goffman

Escuela de Frankfurt
 Herbert Marcuse
 Jürgen Habermas

Teóricus rezientis
 Ralf Dahrendorf
 Pierre Bourdieu
 Ulrich Beck
 Anthony Giddens
 Zygmunt Bauman

Categoría:Sociologia